作者:竇庠
標題:金山行
內容:西江中㵢波四截，湧出一峰青堞㙞。外如削成中缺裂，夜色晨光相蕩沃，積翠流霞滿坑穀。龍泓徹底沙布金，斡流倒景不可窺，萬仞千崖生跬步。日華重重上金榜，瓊樓菌閣紛明媚，曲檻回軒深且邃。海鳥夜上珊瑚枝，不知水上有樓臺，卻就波中看閉啟。舟人忘卻江水深，居人相顧非人間，如到日宮經月窟。信知靈境長有靈，何如此處靈山宅，清涼不與囂塵隔。曾到金山處處行，